**PREDLOG**

Na podlagi 13. člena Zakona o športu (Uradni list RS, št. 29/17), Resolucije o nacionalnem programu športa v Republiki Sloveniji za obdobje 2014-2023 (Uradni list RS, št. 26/14), 17. člena Statuta občine Vitanje (UGSO, št. 49/17) in 7. člena Odloka o pripravi, izvajanju in sofinanciranju letnega programa športa v Občini Vitanje (UGSO št. 57/17) je Občinski svet občine Vitanje na \_\_\_seji dne\_\_\_\_\_\_\_\_sprejel

**LETNI PROGRAM ŠPORTA V OBČINI VITANJE ZA LETO 2019**

1. **Vsebina**

Skladno z Odlokom o proračunu Občine Vitanje za leto 2019 in Odlokom o pripravi, izvajanju in sofinanciranju letnega programa športa v Občini Vitanje (v nadaljevanju: odlok) se s tem letnim programom športa (v nadaljevanju: LPŠ) v Občini Vitanje (v nadaljevanju: občina) za leto 2019 določi:

* obseg in vrsto športnih programov in področij, ki se v letu 2019 sofinancirajo iz občinskega proračuna,
* višino sredstev občinskega proračuna in način sofinanciranja področij športa.

1. **Izvajalci LPŠ**

V proračunu občine so za leto 2019 zagotovljena sredstva za športne programe in področja, ki jih izvajajo izvajalci LPŠ iz 5. člena odloka in hkrati izpolnjujejo pogoje, ki so opredeljeni v 6. členu odloka.

1. **Programi in področja športa**

V letu 2019 se iz sredstev občinskega proračuna občine sofinancirajo naslednji programi in področja športa:

* 1. ŠPORTNI PROGRAMI:
* Prostočasna športna vzgoja otrok in mladine (ŠVOM prostočasno):
* Šolska športna tekmovanja,
* Dodatni programi športa v OŠ,
* Celoletni športni programi za otroke in mladino (prostočasni: do 5, do 15 in do 19 let).

Prostočasna športna vzgoja otrok in mladine so športne dejavnosti, ki nadgrajujejo gibalne dejavnosti v predšolskem obdobju in šolsko športno vzgojo, obšolski športni programi, namenjeni vsem otrokom in mladini, in programi, ki niso del tekmovalnih sistemov panožnih športnih zvez.

Športna vzgoja otrok in mladine s posebnimi potrebami je prilagojeno izvajanje gibalnih programov za otroke in mladino s posebnimi potrebami.

Obštudijska športna dejavnost so različne oblike športnih dejavnosti študentov v kraju študija.

* Športna vzgoja otrok in mladine, usmerjenih v kakovostni in vrhunski šport (ŠVOM usmerjeni):
* Celoletni športni programi otrok (pripravljalni: 6/7, 8/9 in 10/11 let),
* Celoletni športni programi otrok (tekmovalni: 12/13 in 14/15 let),
* Celoletni športni programi mladine (tekmovalni: 16/17 in 18/19 let)

Športna vzgoja otrok in mladine, usmerjenih v kakovostni in vrhunski šport, so športni programi, ki jih izvajajo športna društva ter nacionalne panožne športne zveze in so namenjeni sistematični pripravi na tekmovanja in tekmovanjem.

* Kakovostni šport (KŠ):
* Uporaba športnih objektov za potrebe kakovostnega športa

Kakovostni šport so programi priprav in tekmovanj športnikov in športnih ekip v članskih starostnih kategorijah, ki tekmujejo v tekmovalnih sistemih NPŠZ, do naslova državnega prvaka ter na mednarodnih tekmovanjih.

Vrhunski šport so programi priprav in tekmovanj vrhunskih športnikov, usmerjenih v doseganje vrhunskih športnih dosežkov na mednarodni ravni. Vrhunski športnik je športnik mednarodnega, svetovnega ali olimpijskega razreda in je vpisan v evidenco registriranih in kategoriziranih športnikov kot vrhunski športnik.

* Šport invalidov – so vse pojavne oblike športa, s katerimi se ukvarjajo invalidi izven šolskega sistema.
* Športna rekreacija (RE):

o Celoletni športnorekreativni programi.

Športna rekreacija so različne pojavne oblike športne gibalne dejavnosti s ciljem ohranjanja dobrega zdravja, dobrega počutja in vitalnosti, druženja, tekmovanja oziroma zabave,

* Šport starejših (ŠSta):

o Celoletni športni programi starejših.

Šport starejših je športno-rekreativna gibalna dejavnost oseb, starejših od 65 let.

* 1. ŠPORTNI OBJEKTI IN POVRŠINE ZA ŠPORT V NARAVI:
* Investicijsko-vzdrževalna dela.
* Redno vzdrževanje športnih objektov in površin.
  1. RAZVOJNE DEJAVNOSTI V ŠPORTU:
* Izpopolnjevanje strokovnih kadrov in druge razvojne dejavnosti.
  1. ORGANIZIRANOST V ŠPORTU
* Delovanje športnih društev.
  1. ŠPORTNE PRIREDITVE IN PROMOCIJA ŠPORTA
* Prednostne športne prireditve, pomembne za občino.
* Druge športne prireditve (občinskega, medobčinskega, državnega pomena).

1. **Obseg področij športa**

Programi in področja športa iz 3. točke se sofinancirajo na osnovi določb odloka ter pogojev in meril.

1. **Višina proračunskih sredstev**

Okvirna skupna vrednost programa športa v letu 2019 znaša 12.100 EUR. Sredstva so zagotovljena na proračunski postavki 18021 Programi športa in se bodo dodelila izvajalcem na podlagi javnega razpisa.

1. **Javni razpis**

Na osnovi sprejetega LPŠ v občini za leto 2019 bo občinska uprava v skladu z določili odloka izvedla postopke javnega razpisa.

1. **Vsebinska povezanost**

Za vse, kar ni natančno opredeljeno v LPŠ 2019, se smiselno uporabljajo določila odloka.

1. **Veljavnost LPŠ**

LPŠ v občini za leto 2019 začne veljati z dnem objave v Uradnem glasilu Občine Vitanje (Vitanjčan) in se smiselno uporablja za športne programe v letu 2019.

Številka:

Datum : župan

Slavko Vetrih